Diari Oficial de la Generalitat Valenciana


Sumari del DOGV 9627, del 28-06-2023 (2023/7213)

Extracte de la Resolució del 21 de juny de 2023, de la vicerectora d'Estudiantat i Vida Saludable, per la qual s'anuncia la convocatòria de les beques de matrícula de grau de la Universitat Jaume I i Banco Santander per al curs acadèmic 2022-2023.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9627

Data del DOGV
:   28-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7213


Data del document
:   21-06-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució del 21 de juny de 2023, de la vicerectora d'Estudiantat i Vida Saludable, per la qual s'anuncia la convocatòria de les beques de matrícula de grau de la Universitat Jaume I i Banco Santander per al curs acadèmic 2022-2023. [2023/7213]  
BDNS (identif.): 704773.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704773)  
  
Primer. Beneficiaris  
Poden beneficiar-se d'aquestes beques les persones físiques que reunisquen els següents requisits:  
1. Haver-se matriculat en estudis de grau a la Universitat Jaume I en el curs acadèmic 2022-2023.  
2. Estar al corrent de pagaments amb la Universitat Jaume I en realitzar la sol·licitud d'aquesta convocatòria, i fins al moment del pagament de la beca.  
3. Complir els requisits establits en l'apartat 1 de l'article 4 del Reial decret 1721/2007, de 21 de desembre, pel qual s'estableix el sistema de beques i altres beques a l'estudi personalitzades (BOE 15, 17.01.2008). Als dits efectes, el requisit del treball a Espanya s'aplicarà tant a l'alumnat comunitari com al no comunitari, i es referirà a l'exercici de 2022.  
4. Requisits acadèmics  
a) Matricular-se d'un mínim de 48 crèdits en el curs acadèmic 2022-2023.  
b) Haver-se matriculat en el curs 2021-2022 d'un mínim de 48 crèdits i haver aprovat almenys el 80 % dels crèdits matriculats. Aquest requisit no és aplicable a l'estudiantat que es matricula per primera vegada.  
c) Pel que fa a l'estudiantat amb matrícula parcial, el nombre mínim de crèdits matriculats ha de ser 24. Excepcionalment, s'acceptarà un nombre inferior de crèdits matriculats quan es finalitzaran els estudis de la titulació corresponent.  
5. Requisits econòmics  
No superar els següents llindars econòmics de la unitat familiar:  
i) Famílies d'un membre: 18.839 euros.  
ii. Famílies de dos membres: 30.073 euros.  
iii. Famílies de tres membres: 39.744 euros.  
iv. Famílies de quatre membres: 46.846 euros.  
v) Famílies de cinc membres: 50.778 euros.  
vi. Famílies de sis membres: 54.228 euros.  
vii. Famílies de set membres: 57.601 euros.  
viii. Famílies de huit membres: 60.928 euros.  
ix. A partir del vuité membre s'afegiran 3.391 euros per cada nou membre computable.  
  
Segon. Finalitat  
Aquestes bases tenen per objecte regular la concessió de les beques de matrícula a l'estudiantat de grau de la Universitat Jaume I per al curs acadèmic 2022/23.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes beques és de 60.000 euros.  
  
Cinqué. Termini de presentació de sol·licituds  
El termini de presentació de sol·licituds és de deu dies hàbils comptadors des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Castelló de la Plana, 21 de juny de 2023.- La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): M. del Carmen Pastor Verchili.